Vilde Hasund

Vilde Hasund (født 27. juni 1997) er en norsk fotballspiller som spiller for Hammarby.

Klubbkarriere 
Hun startet å spille fotball som femåring i Åheim IL. Som 15-åring gikk hun til Hødd i 2. divisjon, hvor hun raskt etablerte seg som en viktig spiller. 17 år gammel flyttet hun til Oslo for å spille for Røa i Toppserien. Hun spilte for Røa i tre og et halvt år før hun gikk til Lyn før 2018-sesongen. Utviklingen fortsatte i Lyn og etter to sesonger i klubben gikk hun til Sandviken før 2020-sesongen.

I Sandviken var hun en nøkkelspiller når klubben tok sitt første seriegull i 2021. Etter to sesonger i Bergensklubben valgte hun å søke nye utfordringer og signerte i desember 2021 for Hammarby i Damallsvenskan.

Landslagskarriere 
Hasund har landskamper for J19, U23 og det norske A-landslaget.

Hun ble tatt ut til A-landslaget for første gang i oktober 2019. Debuten kom i november 2021 i VM-kvalifiseringskampen mot Albania da hun kom inn for Frida Maanum etter 80 minutter. Snaut ett minutt senere satte hun sitt første mål og fikk dermed en drømmedebut.

Referanser

Eksterne lenker 

Norske fotballspillere
Norske fotballspillere i Sverige
Norske damelandslagsspillere i fotball
Fotballspillere for Lyn Fotball Damer
Fotballspillere for Røa Dynamite Girls
Fotballspillere for IL Sandviken